Bløf

Bløf (gestileerd es BLØF) is 'ne Nederlandse (Ziewse) rockband dee op 't Nederlands zingk. Heer besteit oet Paskal Jakobsen (leadzaank, gitaar), Bas Kennis (tósje, achtergroondzaank), Peter Slager (basgitaar, achtergroondzaank) en Norman Bonink (drums, achtergroondzaank). De tekste koume vaan Slager, de meziek gooddeils vaan Jakobsen.

Historie
Opriechting en begin
De leie vaan Bløf koume oet versjèllende deile vaan de provincie; aon de opriechting in 1992 góng väöl veuraof. Bassis Peter Slager en drummer Henk Tjoonk kóste ziech al oet Gringo's Sweet Revenge, 'ne band oet Zierikzee.Rozendaal 2012: pp. 14-6 Wie de band, intösse umgeduip in Trouble Every Day, 'ne zenger zoch, melde Paskal Jakobsen oet Vlissingen ziech. De band góng noe optrejje en haolde in 1991 get bijval op Anywave, e popfestival in Zierikzee. De band woort evels al gaw weer oontboonde wie Jakobsen 't weer in Vlissingen góng zeuke, bij Wolfclan Sister.Rozendaal 2012: pp. 17-20

In 't vreugjaor vaan 1992 oontdèkde Slager de meziek vaan The Scene. De combinatie vaan bluesrock mèt hermetische Nederlandstaolege tekste maakde groeten indrök op häöm.Rozendaal 2012: p. 20 Jakobsen had in ziene solotied al 't werk vaan Bram Vermeulen, Maarten van Roozendaal en De Dijk gezoonge.Rozendaal 2012: p. 18 The Scene en De Dijk zouwe vaan groeten invlood zien op 't later Bløf. Slager en Tjoonk riechde 'ne nuie band op um ouch zoe'ne meziek te maken, en charterde daoveur weer Jakobsen. 'ne Leadgitaris, JanPiet Hoogerwerf, verleet de gróp al gaw; Jakobsen bleek ouch op leadgitaar good te klinke. Dee lèste kós oet Vlissingen ouch nog tósjenis Bas Kennis. Jakobsen en Kennis hadde same e coverbandsje mèt de naom Jack & Daniels. Heimèt trejde ze nog tot in 1995 op, umtot dit lucratiever waor es hun serieus werk.Rozendaal 2012: pp. 61-3 In 2015Back at Sea - Jack & Daniels en in 2017Concert at SEA - Jack & Daniels zouwe de twie nog ins in dees formule optrejje. Mèt Kennis waor de band compleet.Rozendaal 2012: pp. 21-5

't Ierste jaor trejde de gróp nog neet op. Zelfs de naom woort neet direk vasgestèld. 't Idee veur de Deense doorgestriepde o in de naom kaom vaan Bas Kennis.Rozendaal 2012: p. 29 Drummer Henk Tjoonk, d'n ajdste en zakelek de mies ervarene naom de zakeleke kant op ziech. Door zien zakeleke kontakte kós de band zienen iersten demo (Laatste ronde) in eige behier opnumme zelfs ietot 'r oets had opgetrejje: in juni 1993.Rozendaal 2012: p. 32 In augustus volgde 't ierste optrejje, op 't festival Mosselrock in Yerseke (gemeinte Reimerswaal). Mie optrejjes volgde datzelfde jaor nog, oonder mie in de Zeeuwse Belofte.Rozendaal 2012: p-5. 33

Provinciaol en lendelek succes
In 1994 späölde de band op diverse Ziewse festivals. De later hits "Aan de kust" en "Wat zou je doen" oontstoonte in deen tied.Rozendaal 2012: pp. 38-41 Bløf kós noe zelfs in 't veurprogram vaan De Dijk goon speule.Rozendaal 2012: pp. 41-2 Door dit succes en 't sterk gegreujd rippertoir dörfde de band 't dat jaor aon um 't debuutalbum Naakt onder de hemel op te numme, ouch nog in eige behier. Begin 1995 kaom 't oet; oetindelek woort 't platina.Rozendaal 2012: pp. 45 vv.

Veuriers had de band evels veural nog succes in Zieland. In 1996 kriege ze d'n Aonmeujegingspries vaan de provincie.Rozendaal 2012: p. 51 Wel teikende de band noe bij EMI, begós Free Record Shop hunne cd te verkoupe en versjene gooj recensies in OOR en de Volkskrant.Rozendaal 2012: p. 53-5

Begin 1997 woort Helder, de twiede plaat, opgenome en oetgebrach, mèt d'n hit "Liefs uit Londen". Door 't contrak bij EMI waor de technische kwaliteit good veuroetgegaange.Rozendaal 2012: pp. 66 vv. D'n doorbraak boete Zieland bleef veuriers nog oet, en door intern spanninge kaom de band kortbij zien oplufting.Rozendaal 2012: p. 71 Probleme gaof 't veural mèt Henk Tjoonk, die de bandleie wie kinder zouw behandele en dee zien artistieke kwaliteite 't neet haolde bij de res.Rozendaal 2012: pp. 73-5 Wie Tjoonk kraank woort, woort Chris Götte es drummer bij de band betrokke. Häöm kóste Jakobsen en Kennis nog vaan Jack & Daniels.Rozendaal (2012): p. 76 't Vertrèk vaan Tjoonk, dee juridisch aon de band verboonde waor, woort in 1998 mèt 'n sjikking aofgekoch.Rozendaal (2012): pp. 77 vv. In 't naojaor vaan 1997 kaom de band in contak mèt Frank van der Meijden, ieder manager vaan Doe Maar en Het Goede Doel; heer zouw vaanaof jannewarie 1998 't management vaan Bløf regele.Rozendaal 2012: pp. 87-92

In 't naojaor vaan 1997 begós EMI ouch ernsteg werk te make vaan lendeleke promotie. Vaan "Liefs uit Londen" woort 'ne single mèt videoclip gemaak, dee in jannewarie 1998 oetkaom.Rozendaal 2012: pp. 95 vv. De single sloog breid aon, op zoewel de peblieke es de commerciele radio,Rozendaal 2012: pp. 100-2 en haolde de 13de plaots in d'n Top 40.Johan van Slooten, Top 40 hitdossier 1965-2005. Haarlem, J.H. Gottmer, 2005: p. 38 Ouch woort 'n nui versie vaan "Aan de kust" oetgebrach, die ouch breid aonsloog.Rozendaal 2012: pp. 102-3 De band woort dèks in einen aosem geneump mèt De Kast, Skik en Rowwen Hèze, al zinge ze neet in de streektaol. Helder haolde dat jaor de gouwe status.Rozendaal 2012: p. 106 Ouch trejde de band op mèt 't Zeeuws Orkest, e konzèr boevaan 'n liveplaat versjene is,Rozendaal 2012: pp. 106-10 en trejde ze op bij de vering vaan 350 jaor Vrei vaan Munster in D'n Haag. Heiveur woort 't nommer "Boven" gesjreveRozendaal 2012: p. 111

In november 1998 begós Bløf aon 't daarde album Boven.Rozendaal 2012: pp. 113-4 Veur de productie woortde hölp vaan Peter Bauwens en Ronald Vanhuffel, twie Gentse meziekveteraone, ingerope.Rozendaal 2012: pp. 114-7 De opnaomes voonte plaots in de ICP Studio's in Brussel.Rozendaal 2012: pp. 117-21 In 't vreugjaor vaan 1999 deeg Bløf in de Marlboro Flashback Tours de groete hits vaan Doe Maar. 't Succes wat ze daomèt hadde leide tot de reünie en de nui plaat vaan Doe Maar.Rozendaal 2012: pp. 123-5 In september gief de band e konzèr op Spitsbergen, wat 't Guiness Book of Records haolde es noordelekste konzèr oets gegeve.Rozendaal 2012: pp. 130-4

't Volgend jaor al kaom Bløf mèt 't album Watermakers, mèt 'tzelfde team en in dezelfde studio opgenome wie Boven.Rozendaal 2012: pp. 144 vv. In dees jaore naom 't succes groete vörm aon en heet Bløf in gans 't land konzèrs te geve. De drökte woort veural Jakobsen te väöl: ind 2000 kraog 'r 'ne burn-out en mós heer gaas trök numme.Rozendaal 2012: pp. 151-3

Doed Chris Götte
Op 17 miert 2001 veroongelökde in de buurt vaan Nieuw- en Sint Joosland drummer Chris Götte, mèt de motor op weeg vaan Goes nao Middelburg.Rozendaal 2012: pp. 155 vv. Zienen doed zörgde veur 'ne sjok in gans Nederland. 't NOS-journaol besteide aondach traon en 't haolde de veurblaajer van diverse gezètte.Rozendaal 2012: p. 161 Zien oetvaart woort gehawwe in de Zeelandhallen in Goes, veur oongeveer doezend lui pebliek en nog väöl mie lui boete, laanks de weeg nao 't kèrkef. Op d'n daag vaan 't aofsjeid späölde op initiatief vaan deejay Edwin Evers alle peblieke en commerciële popzenders tegeliek "Harder dan ik hebben kan".Rozendaal 2012: pp. 162-5

D'n daag nao Götte zienen doed besloot de band veur door te goon.Rozendaal 2012: p. 167 Kort nao de begraffenis gónge de drei euvergebleve bandleie nao Barcelona. Hei begóste ze al mèt sjrieve; 't leedsje "Barcelona" zouw evels neet op 't volgend album koume meh op 't album daonao (Omarm).Rozendaal 2012: pp. 168-70 Tenao gónge ze fulltime aon 't werk veur e nui album, nog ietot 'ne nuien drummer gevoonde waor. Oetindelek veel later dat jaor de keus op Norman Bonink. Heer kaom oet de band vaan Frank Boeijen; Bløf kós häöm vaan 't festival De Vrienden van Amstel Live.Rozendaal 2012: p. 172 In juni woort nog de live-cd Oog in oog oetgebrach, boevaan de opbrengs nao War Child góng.Rozendaal 2012: pp. 177-8

Blauwe ruis, 't gedinkalbum veur Götte, woort in e hoes in Dishoek (gemeinte Veere), kortbij Middelburg, opgenome.Rozendaal 2012: p. 181 't Opnaomeperces woort vasgelag in de documentair Weggaan en weer terugkomen.Rozendaal 2012: p. 183 De locatie meinde wel tot 't opgenome materiaol neet de bèste geluidskwaliteit had.Rozendaal 2012: p. 184 In oktober gaove ze hun ierste konzèr mèt 't nui materiaol en mèt Bonink. Locatie waor discotheek De Hooizolder in Westkapelle (gemeinte Veere). Bij dat konzèr zien ouch Frank Boeijen en Marco Borsato presint.Rozendaal 2012: p. 195

Aon d'n top in Nederland
Begin jaore nul stoont Bløf aon d'n absoluten top in Nederland. In 2001 naom de band de positie vaan mies gedrejde Nederlandsen act euver vaan Marco Borsato; 'n positie die ze vief jaor laank zouwe hawwe.Rizendaal 2012: p. 197 In dezen tied kraoge ze ouch diverse prestigieus prieze. Zoe woort hun begin 2003 de Gouwe Harp oetgereik, nog mer veer jaor naotot ze de Zèlvere hadde gekrege ('nen aonmeujegingspries, in tegestèlling tot de Gouwe Harp, die mie 'nen oeuvrepries veur gearriveerde is).Rozendaal 2012: pp. 199-202 Kort nao dee pries oontvóng de band twie Edisons, in 2004 ouch de Poppries vaan Conamus.Rozendaal 2012: pp. 202-3

Intösse waor de band ouch bezeg mèt e nui album, Omarm. Dit album versjeen in juni 2003 en waor 't ierste wat de band gans zelf produceerde.Rozendaal 2012: p. 204 Dit is album contrasteert door zie löchteg karakter sterk mèt ziene veurgenger. Op dit album kristalliseerde de stijl vaan Bløf ziech oet; tekstueel is 't de liech erotische leefde e belaankriek thema.Rozendaal 2012: pp. 204-9

Allewel tot de band mèt ziene Nederlandstaolege zaank gein carrière in 't boeteland kós make, hadde ze wel de wuns um mèt boetelandse artieste op te trejje, en noe en daan ouch boete Nederland en Vlaondere. In fibberwarie 2004 speule ze in Ahoy mèt de Pruus Herbert Grönemeyer.Rozendaal 2012: pp. 209-10 De laankstdorende samewèrking waor die evels mèt Counting Crows. Peter Slager oontdèkde de band al in 1994, later woort gans Bløf fan vaan dees Amerikaanse gróp.Rozendaal 2012: pp. 67-9; op. cit., pp. 213-4 De twie bands troffe ziech begin 2003 veur 't iers, nao e konzèr vaan de Crows in de Heineken Music Hall.Rozendaal 2012: p. 215 Leadzenger Adam Duritz raakde oonder d'n indrök vaan de muziek en me besloot tot 'nen twietaolege bewèrking vaan 't nommer "Holiday in Spain". Dit woort d'n ierste nommereinhit veur Bløf. Ouch gaove de bands same e konzèr in Ahoy.Rozendaal 2012: pp. 215-21 De band tösse de twie bands zouw laankdoreg weure, en neve artistiek-zakelek ouch vrundsjappelek.Rozendaal 2012: pp. 222-5

Nao dit oetstepke begós de band aon e zier ambitieus perjek: ze wouwe 'n album make mèt artieste vaan euver de ganse wereld, veur eder leedsje 'n aander land. Inspiratie kaom oonder mie vaan Graceland vaan Paul Simon, zoewie Prophecy vaan Nitin Sawhney en Unity through diversity vaan One Giant Leap.Rozendaal 2012: p. 229 Werknaom veur dit projek waor Het eind van het begin (oetindelek woort de naom veur 'ne verzaomel-cd).Rozendaal 2012: p. 230 't Ieder aonbod vaan Foster Parents Plan um in Kenia te speule pasde good in dit plan; de ierste reis góng nao Kenia en Nigeria, in welke land ze same späölde mèt Femi Kuti.Rozendaal 2012: pp. 231 vv. In Afrika woort ouch de definitieve naom veur 't projek gevoonde: Umoja, Swahili veur 'saamhuregheid'.Rozendaal 2012: p. 241 Wijer reize brachte de band nao Turkije, Cuba (mèt Eliades Ochoa vaan de Buena Vista Social Club), Portugal (mèt Christina Branco), Argentinië, India, Bhutan, Japan, Australië, Ierland en Rusland.Rozendaal 2012: 244-67 De prizzentatie vaan 't album weurt gekoppeld aon konzèrs in 't Nui Luxortheater in Rotterdam, boebij (bekaans) alle gasmuzikante live koume speule. De ganse plaat heet mie es 'n mieljoen euro gekos.Rozendaal 2012: p. 268-9 Vaan Umoja weure mie es e kwart mieljoen plate verkoch.Rozendaal 2012: p. 272

In 2006 begós Bløf ouch aon Concert at Sea. Geïnspireerd door ieder optrejjes op of aon 't water, beveurbeeld veur de Vlissinge Boulevard in 2000 of konzèrs in Renesse (gemeinte Schouwen-Duiveland), vatde me 't idee op um op de Brouwersdam te speule, tösse Schouwen-Duiveland en Goeree-Overflakkee, kortbij de grens mèt Zuid-Holland.Rozendaal 2012: pp. 287-90 't Optrejje woort oetgebreid tot e gans festival, boe-op diverse Nederlandse mèt e middle of the road-rippertoir späölde: neve Bløf zelf oonder mie Ilse DeLange en Raccoon. Oondaanks groete logistieke probleme (de locatie waor neet veur n'importe welk evenemint gemaak) woort 't e succes. Hei-op besloot me Concert at Sea jaorleks te organisere.Rozendaal 2012: p. 290

Nao dees perjekte deeg de band 't eve rösteger. In 2007 haolde ze wel 'ne nommereinhit mèt "Alles is liefde", veur de gelieknaomege film vaan Kim van Kooten.Rozendaal 2012: p. 276 In 2007 en 2008 dege ze ouch twie sjriefsessies, ein in de Ardenne, ein in Ierland.Rozendaal 2012: pp. 274-7, 278-79 't Materiaol woort verdeild euver twie albums Oktober en April, die in respectievelek 't naojaor vaan 2008 en vreugjaor vaan 2009 oetkaome. Op de albums stoon veural väöl röstege leedsjes. Nao Oktober stopde Frank van der Meijden es manager.Rozendaal 2012: pp. 281 vv.

Jaore tien
In de jaore 2010 góng de band door mèt 't make vaan nuie meziek en 't optrejje in 't clubcircuit. 't Imago vaan de band had evels ummer mie te lije oonder de opinie vaan popleefhöbbers. Veur 't album Alles blijft anders, wat in de Hansa Tonstudio in Berlijn woort opgenomeRozendaal 2012: pp. 301-3 en boeveur woort samegewèrk mèt popfotograaf Anton Corbijn,Rozendaal 2012: p. 304 stoont oonder mie 'n optrejje in de Groningse club Vera gepland. De website vaan die club spraok ziech negatief euver de meziek vaan Bløf oet, boenao 'n klein rel waor gebore. Oetindelek kaom de band toch in de Vera speule.Rozendaal 2012: pp. 306, 308 Ouch besloot meziekblaad OOR gein aondach mie aon 't album te besteie.Rozendaal 2012: 307 De opvolgers In het midden van allesOOR, jaorgaank 2014, nommer 5: p. 73 en AanOOR, jaorgaank 2017, nommer 5: p. 71 kraoge later wel recensies in 't blaad.

Veur In het midden van alles, wat in 2014 oetkaom, reep Bløf veur 't iers sinds jaore weer de hölp vaan 'ne producer in, en wel JB Meijers, 'ne maan mèt groete ervaoring zoewel es muzikant es producent. Daonao begóste twie bandleie aon soloprojekte. Jakobsen, dee in 2007 al euver 'n soloplaat dach,Rozendaal 2012: p. 274 deeg in de ierste hèlf vaan 2016 'nen theatertour, Stedentrip.OOR, jaorgaank 2016, nommer 2: p. 67 Heer heet aongekundeg dit dèkser te wèlle doen.Nu.nl - Nu.nl - Zanger Paskal Jakobsen wil weer solo gaan Peter Slager prizzenteerde in november vaan datzelfde jaor 'n solo-album, Slik, mèt folk- en countryleedsjes in zien eige Ziews dialek.Peter Slager.com - Slik De prizzentatie waor in 't Middelburgs poppodium De Spot, mèt Broeder Dieleman.3 voor 12 Zeeland - Peter Slager maakt pop in Zeeuws dialect sexy! Toch góng de band es collectief gewoen door; in 2017 versjeen mèt Aan 't twelfde studio-album.Nu.nl - Bløf omarmt Spotify en muzikale verandering op AAN De single "Zoutelande", mèt de Vlaomse zengeres Geike Arnaert (ex-Hooverphonic), kaom zoewel in Nederland es in Vlaondere op nommer ein.De Standaard online - Kustburgemeester blij met hit over zijn gemeente: ‘Gedroomde reclame’

Invlood
Neve The Scene, De Dijk en Counting Crows heet de band ouch The Wallflowers, Luka Bloom, Elvis Costello,Rozendaal 2012: p. 121 Coldplay, U2,Rozendaal 2012: pp. 192-3 Jeff Buckley, Damien Rice, The Frames, Kings of Convenience,Rozendaal 2012: p. 275 Snow Patrol en Kings of LeonRozendaal 2012: p. 303 op eineg memint es invlood geneump. Neet euver alle bands waore de veer oonverdeild positief: zoe spraok Jakobsen kritiek oet op de tekste vaan Coldplay.Volkskrant - Paskal Jakobsen (BLØF): 'Coldplay heeft alleen maar kutteksten' Veur e deil vaan de tekste kaom de inspiratie vaan diechters wie J. Slauerhoff en Rutger Kopland.Rozendaal 2012: p. 205

Discografie
Albums
Mèt noteringe in d'n Album Top 100.Alles volgens dutchcharts.nl.
 Album  Datum vaanversjijne  Datum vaanbinnekoms  Hoegstepositie  Aontalweke  Opmerkinge Studio-albums Laatste ronde  juni 1993  n.v.t.  democassèt Naakt onder de hemel  begin 1995  19-9-1998  59  4  platina Helder  begin 1997  28-2-1998  2  125  2 × platina Boven  begin 1999  10-4-1999  2  80  2 × platina Watermakers  2000  7-10-2000  1 (2 w.)  36  platina Blauwe ruis  jannewarie 2002  19-1-2002  1 (4 w.)  90  2 × platina Omarm  2003  14-6-2003  1 (2 w.)  77  platina; ierste Bløf-album in sacd Umoja  2006  11-3-2006  1 (4 w.)  53  2 × platina Oktober  1-10-2008  11-10-2008  1  48  platina April  3-4-2009  11-4-2009  1 (2 w.)  35  goud Alles blijft anders  25-2-2011  4-3-2011  1  56  platina In het midden van alles  2014  3-5-2014  1 (2 w.)  37  platina Aan  2017  27-5-2017  2  20  Livealbums XXL  1998  5-12-1998  69  4  mèt 't Zeeuws Orkest Live 2004  2004  19-6-2004  16  18 Een manier om thuis te komen  2007  8-9-2007  2  30  Umoja live. Soundtrack bij de film mèt dezelfde naom. Verzaomelere Het eind van het begin  ind 2004  4-12-2004  2  71  platina Platinum  2007  7-4-2007  2  42  Hier - Het beste van 20 jaar Bløf  26-10-2012  3-11-2012  1  30

Singles
Mèt noteringe in de Nederlandsen Top 40.

 Single  Datum vaanbinnekoms  Hoegstepositie  Aontalweke  Opmerkinge "Liefs uit Londen"  28-2-1998  13  11  "Aan de kust"  27-6-1998  27  11  "Wat zou je doen"  26-9-1998  5  15  "Harder dan ik hebben kan"  20-3-1999  11  12  "Niets dan dit"  12-6-1999  tip8  n.v.t.  Nommer 62 in de Single Top 100 "Zaterdag"  18-9-1999  tip15  n.v.t.  Nommer 60 in de Single Top 100 "Een dag op de grens"  18-12-1999  tip5  n.v.t.  Nommer 70 in de Single Top 100 "Dansen aan zee"  20-4-2000  9  12  alarmsjief "Hier"  26-8-2000  15  10  alarmsjief "Ze is er niet"  27-1-2001  33  2  "Dichterbij dan ooit"  10-11-2001  12  10  alarmsjief "Blauwe ruis"  20-3-2002  36  3  "Mooi dag"  25-5-2002  17  14  "Meer van jou"  26-10-2002  tip3  n.v.t.  Nommer 37 in de Single Top 100 "Omarm"  17-5-2003  8  11   "Misschien niet de eeuwigheid"  30-8-2003  39  2   "Barcelona"  8-11-2003  tip7  n.v.t.  Mèt Carel Kraayenhof; Nommer 61 in de Single Top 100 "Hart tegen hart"  14-2-2004  32  5   "Holiday in Spain"  5-6-2004  1 (5 w.)  20  Mèt Counting Crows; ouch nommer 1 in de Single Top 100; alarmsjief. "Opstand"  20-11-2004  13  8  alarmsjief "Dat wij dat zijn"  12-3-2005  25  4  "Aanzoek zonder ringen"  28-1-2006  2  16  Mèt Kodo; nommer 1 in de Single Top 100; alarmsjief "Hemingway"  13-5-2006  8  11  Mèt Eliades Ochoa; alarmsjief "Mens"  26-8-2006  10  12  Mèt Omar Faruk Tekbilek; alarmsjief "Een manier om thuis te komen / Regen"  25-11-2006  5  8  Mèt Jigme Drukpa; alarmsjief "Donker hart"  28-7-2007  8  13  alarmsjief "Alles is liefde"  29-9-2007  2  20  Nommer 1 in de Single Top 100; alarmsjief "Oktober"  20-9-2008  7  11  Nommer 1 in de Single Top 100 "Vallende engel"  13-12-2008  28  5  "Vandaag"  21-3-2009  7  10  alarmsjief "Midzomernacht"  4-7-2009  22  5  "De storm (Geef niet op)"  3-10-2009  16  6   "Wijd open"  25-12-2010  29  3  Veur Serious Request 2010 "Beter"  12-2-2011  13  9  "Hou vol hou vast"  7-5-2011  25  10  "Was je maar hier"  3-9-2011  23  9   "Meer kan het niet zijn"  3-12-2011  30  10  Mèt Sabrina Starke "Later als ik groot ben"  19-5-2012  25  6  alarmsjief "Zo stil"  20-10-2012  17  12   "Mannenharten"  19-10-2013  10  14  Mèt Nielson; alarmsjief "Spijt heb je morgen maar"  3-4-2014  35  3   "Open je ogen"  14-6-2014  tip2  n.v.t.  ep; mèt Ilse DeLange; nommer 60 in de Single Top 100 "Wereld van verschil"  1-4-2017  tip1  n.v.t.  Mèt Typhoon "Zoutelande"  25-11-2017  1 (4 w.)  14  Nommer 1 in d'n Ultratop 50

Dvd's
Mèt noteringe in d'n DVD Top 30.

 Dvd  Datum vaanbinnekoms  Hoegstepositie  Aontalweke  Opmerkinge Tussen nacht en morgen  14-12-2002  5  70  mèt 't Metropole Orkest Live 2004  26-6-2004  1 (6 w.)  48  Zuug ouch bove oonder Albums Tussen schemer en avond  18-6-2005  1 (2 w.)  28  mèt 't Metropole Orkest De beste clips & documentaires  21-4-2007  11  5   Een manier om thuis te komen  8-12-2007  3  28  Umoja live, zuug ouch bove oonder Albums

Bronne
 Ernst Jan Rozendaal, Hier. 20 jaar Bløf. Amsterdam, Uitgeverij Carrera, 2012.

Rifferenties

Extern links
 Officieel website

Categorie:Europese bands